BJELOVARSKO-BILOGORSKA ŽUPANIJA
OPĆINA KONČANICA
ČEŠKI DJEČJI VRTIĆ KONČANICA
UPRAVNO VIJEĆE

KLASA: 601-02/23-02/02
URBROJ: 2103-12-04/1-23-1

Z  A  P  I  S  N  I  K
sa 10. sjednice Upravnog vijeća Češkog dječjeg vrtića Končanica, održane dana 07. ožujka 2023. godine u prostorijama Područne osnovne škole u Končanici, Končanica 341, s početkom u 10:00 sati.
Nazočni članovi: Marija Kubišta, Mira Čukelj, Maja Janda Starčević i Nikolina Santo.
Odsutni članovi: Tihana Paclik-opravdano.
Ostali nazočni: Gordana Tomašek – ravnateljica Češkog dječjeg vrtića Končanica, Dalibor Tomašek – pročelnik JUO Općine Končanica, Ivana Valenta – direktorica Komunalca Končanica d.o.o. i ujedno i voditeljica računovodstva ČDV Končanica i Oto Janda – službenik Općine Končanica i ujedno zapisničar.
Jednoglasno je usvojen slijedeći
D N E V N I  R E D:
1.  Usvajanje zapisnika sa 9. sjednice Upravnog vijeća,
2. Razmatranje po prijedlogu povećanja koeficijenta za obračun plaća djelatnika u Češkom 
    dječjem vrtiću Končanica,
3. Razmatranje te donošenje Odluke o raspisivanju javnog natječaja za zapošljavanje čistačice u 
    Češkom dječjem vrtiću Končanica na nepuno radno vrijeme,
4.  Razno.

Ad 1.) Usvajanje Zapisnika sa 9. sjednice Upravnog vijeća
Članovi Upravnog vijeća nisu imali primjedbe na dostavljeni prijedlog Zapisnika sa 9. sjednice Upravnog vijeća održane dana 15. prosinca 2022. godine, te su jednoglasno donijeli slijedeći
ZAKLJUČAK: Usvaja se Zapisnik sa 9. sjednice Upravnog vijeća održane dana 15. prosinca 2022. godine.

Ad 2.) Razmatranje po prijedlogu povećanja koeficijenta za obračun plaća djelatnika u Češkom dječjem vrtiću Končanica
Ovu točku pojasnila je voditeljica računovodstva Češkog dječjeg vrtića Končanica Ivana Valenta. Radi usklađivanja sa minimlnom osnovicom za obračun plaća radnika, potrebno je korigirati koeficijente zaposlenih radnika i to kuharice i čistačice u Čekom dječjem vrtiću. Do sada su ti koeficijenti iznosili za čistačicu 1,400 a za kuharicu 1,515. S obzirom da naveden osnovice ne zadovoljavaju minimalnu osnovicu, predlaže se povećanje koeficijenta i to čistačice sa 1,400 na 1,550 i kuharice sa 1,515 na 1,700. Osnovica za obračun plaća iznosi 3.460,60 kuna.
Nakon kraće rasprave, sukladno članku 45. Statuta, članovi Upravnog vijeća jednoglasno su se složili sa prijedlogom izmjena i isti će se uputiti osnivaču na davanje suglasnosti.

Ad 3.) Razmatranje te donošenje Odluke o raspisivanju javnog natječaja za zapošljavanje čistačice u Češkom dječjem vrtiću Končanica na nepuno radno vrijeme
Ovu točku pojasnila je ravnateljica. Ona je kazala kako dosadašnja čistačica je otišla na drugo radno mjesto te je ovo mjesto postalo upražnjeno. Predlaže da se donese odluka o raspisivanju javnog natječaja za zapošljavanje čistačice u Češkom dječjem vrtiću Končanica na nepuno radno vrijeme. Za sada na tom mjestu je zaposlena osoba na određeno vrijeme do 60 dana.
Kako po ovoj točki nije bilo rasprave, članovi Upravnog vijeća jednoglasno su se složili te je donesen:  ODLUKA o raspisivanju javnog natječaja za zapošljavanje čistačice u Češkom dječjem vrtiću Končanica na nepuno radno vrijeme

Ad 4.) Razno
Pod ovom točkom raspravljalo se o tekućoj problematici u Češkom dječjem vrtiću Končanica.
Nakon kraće rasprave, predsjednica se zahvalila svima na konstruktivnom radu i zaključila rad ove sjednice Upravnog vijeća u 10:30 sati.

               Zapisnik sastavio:                                                    	Predsjednica Upravnog vijeća:
                    Oto Janda                                                                      	Marija Kubišta, v.r.
OPĆINA KONČANICA
ČEŠKI DJEČJI VRTIĆ KONČANICA
   UPRAVNO VIJEĆE
PRIJEDLOG IZMJENA PRAVILNIKA

Na temelju članka 51. Zakona o predškolskom odgoju i obrazovanju (NN 10/97, 107/07, 94/13 i 98/19), članka 45. Statuta ČEŠKOG DJEČJEG VRTIĆA KONČANICA-ČEŠKA MATERSKA ŠKOLA KONČENICE, po prijedlogu ravnateljice Vrtića a uz prethodnu suglasnost Općinskog vijeća Općine Končanica (KLASA: 601-02/23-05/__, URBROJ: 2103-12-01-23-2 od ________ 2023. godine), Upravno vijeće Češkog dječjeg vrtića Končanica na svojoj __. sjednici održanoj dana ____________ 2023. godine donijelo je

                                                                                                                                                          
Pravilnik 
o izmjenama i dopunama Pravilnika
o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica

Članak 1.
	U Pravilniku o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica (KLASA: 120-01/15-01/02, URBROJ: 2111/02-04/1-15-1 od 13. listopada 2015. godine i URBROJ: 2103/12-04/1-22-2 od 30. ožujka 2022. godine), u članku 3. tabela se mijenja i nova glasi:

„Članak 3.
Koeficijenti za obračun plaće :
	Radno mjesto
	Osnovni koeficijent

	Ravnatelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima
	2,773

	Odgojitelj:
završen preddiplomski sveučilišni studij ili stručni studij odgovarajuće vrste, odnosno studij odgovarajuće vrste kojim je stečena viša stručna sprema u skladu s ranijim propisima, kao i osoba koja je završila sveučilišni diplomski studij ili specijalistički studij odgovarajuće vrste.

	2,090

	Kuharica
	1,700  (1,515)

	Spremač – spremačica
	1,550  (1,400)



Članak 2.
	Ostale odredbe Pravilnika ne mijenjaju se i ostaju na snazi. 

Članak 4.
	Ovaj Pravilnik o izmjenama i dopunama Pravilnika o plaćama, naknadama plaće i drugim materijalnim pravima radnika zaposlenih u Češkom dječjem vrtiću Končanica, stupa na snagu osmog dana od dana objave na oglasnoj ploči Češkog dječjeg vrtića Končanica.
KLASA: 120-01/15-01/02
URBROJ: 2103-12-04/1-23-3
Končanica, 
                                                                                                                Predsjednica Upravnog vijeća :
								                 (Marija Kubišta, v.r.)


OPĆINA KONČANICA
ČEŠKI DJEČJI VRTIĆ KONČANICA
               UPRAVNO VIJEĆE

KLASA: 112-02/23-01/01
URBROJ: 2103-12-04/1-23-1
Končanica, 07. ožujak 2023.

	Na temelju članka 45. Statuta Češkog dječjeg vrtića Končanica (KLASA: 013-02/2009-01/01, UBROJ: 2111/02-04/1-2009-1 i svim izmjenama), Upravno vijeće Češkog dječjeg vrtića Končanica na svojoj 10. sjednici, održanoj 07. ožujka 2023. godine, donijelo je

O  D  L  U  K  U
o raspisivanju javnog natječaja za zapošljavanje radnika
na radnom mjestu čistača/ice u Češkom dječjem vrtiću Končanica

I.
	Ovom Odlukom utvrđuje se potreba zapošljavanja radnika na radnom mjestu čistača/ice u Češkom dječjem vrtiću Končanica na pola radnog vremena.

II.
	Radni odnos zasniva se na neodređeno vrijeme a u skladu sa općim aktima Češkog dječjeg vrtića Končanica.

III.
	Temeljem ove Odluke ovlašćuje se ravnateljica za raspisivanje javnog natječaja za zapošljavanje čistača/ice u Češkom dječjem vrtiću.

IV.
	Odluku o izboru donosi Upravno vijeće Češkog dječjeg vrtića Končanica.
	U slučaju da se na natječaj javi osoba koja ne ispunjava potrebne uvjete, i bude izabrana, s takvom osobom sklopit će se ugovor o radu na određeno vrijeme a najduže do jedne godine.

V.
	Ova Odluka stupa na snagu danom donošenja, a objavit će se na oglasnoj ploči Češkog dječjeg vrtića Končanica.

						Predsjednica Upravnog vijeća ČDV Končanica:
								Marija Kubišta, .v.r.




	Ova Odluka objavljena je na oglasnoj ploči Češkog dječjeg vrtića Končanica dana 07. ožujka 2023. godine.


						        Ravnateljica Češkog dječjeg vrtića Končanica:
								Gordana Tomašek, v.r.

